ਸਮੱਗਰੀ: ਨੇਪਾਲ ਦਾ ਸ਼ਾਹੀ ਪਰਿਵਾਰ

ਹਰ ਨੇਪਾਲੀ ਮਹੀਨੇ ਦੇ ਤੀਜੇ ਸ਼ੁੱਕਰਵਾਰ ਨੂੰ ਹੋਣ ਵਾਲੀ ਇਸ ਪਾਰਟੀ ਦੀ ਸ਼ੁਰੂਆਤ ਮਹਾਰਾਜਾ ਬੀਰੇਂਦਰ ਨੇ 1972 ਵਿੱਚ ਰਾਜਗੱਦੀ ਸੰਭਾਲਣ ਦੇ ਬਾਅਦ ਕੀਤੀ ਸੀ।

ਇੱਕ ਮਹੀਨੇ ਪਹਿਲਾਂ ਮਈ ਵਿੱਚ ਇਹ ਪਾਰਟੀ ਮਹੇਂਦਰ ਮੰਜ਼ਿਲ ਵਿੱਚ ਹੋਈ ਸੀ, ਜਿੱਥੇ ਮਹਾਰਾਜਾ ਬੀਰੇਂਦਰ ਦੀ ਸੌਤੇਲੀ ਮਾਂ ਅਤੇ ਸਾਬਕਾ ਨੇਪਾਲ ਨਰੇਸ਼ ਮਹੇਂਦਰ ਦੀ ਦੂਜੀ ਪਤਨੀ ਰਤਨਾ ਦੇਵੀ ਰਹਿੰਦੀ ਹੁੰਦੀ ਸੀ। 

ਇਹ ਵੀ ਪੜ੍ਹੋ-

ਕਮੀਜ਼ ਅਤੇ ਪਤਲੂਨ ਪਹਿਨੇ ਹੋਏ ਯੁਵਰਾਜ ਦੀਪੇਂਦਰ ਆਪਣੇ ਏਡੀਸੀ ਮੇਜਰ ਗਜੇਂਦਰ ਬੋਹਰਾ ਨਾਲ ਸ਼ਾਮ 6 ਵੱਜ ਕੇ 45 ਮਿੰਟ 'ਤੇ ਹੀ ਬਿਲੀਅਰਡਜ਼ ਰੂਮ ਪਹੁੰਚ ਚੁੱਕੇ ਸਨ। 

ਉਨ੍ਹਾਂ ਨੇ ਮੇਜਰ ਬੋਹਰਾ ਨਾਲ ਕੁਝ ਦੇਰ ਬਿਲੀਅਰਡਜ਼ ਦੇ ਕੁਝ ਸ਼ਾਟਸ ਦੀ ਪ੍ਰੈਕਟਿਸ ਕੀਤੀ ਸੀ।

ਪਾਰਟੀ ਵਿੱਚ ਸਭ ਤੋਂ ਪਹਿਲਾਂ ਪਹੁੰਚੇ ਸਨ ਮਹਾਰਾਜ ਬੀਰੇਂਦਰ ਦੇ ਜੀਜਾ ਜੀ ਅਤੇ ਭਾਰਤੀ ਰਿਆਸਤ ਸਰਗੁਜਾ ਦੇ ਰਾਜਕੁਮਾਰ ਰਹਿ ਚੁੱਕੇ ਮਹੇਸ਼ਵਰ ਕੁਮਾਰ ਸਿੰਘ, ਜਦੋਂ ਉਹ ਬਿਲੀਅਰਡਜ਼ ਰੂਮ ਵਿੱਚ ਦਾਖਲ ਹੋਏ ਤਾਂ ਯੁਵਰਾਜ ਦੀਪੇਂਦਰ ਨੇ ਉਨ੍ਹਾਂ ਦਾ ਸਵਾਗਤ ਕੀਤਾ। 

ਉਨ੍ਹਾਂ ਨੇ ਉਨ੍ਹਾਂ ਤੋਂ ਪੁੱਛਿਆ ਕਿ ਤੁਸੀਂ ਕੀ ਪੀਣਾ ਪਸੰਦ ਕਰੋਗੇ? ਮਹੇਸ਼ਵਰ ਸਿੰਘ ਨੇ ਜਵਾਬ ਦਿੱਤਾ ਫੇਮਸ ਗ੍ਰਾਉਸ।

ਥੋੜ੍ਹੀ ਦੇਰ ਵਿੱਚ ਲਾਲ ਸਾੜ੍ਹੀ ਪਹਿਨੇ ਹੋਏ ਮਹਾਰਾਣੀ ਐਸ਼ਵਰਿਆ ਅਤੇ ਮਹਾਰਾਜਾ ਬੀਰੇਂਦਰ ਦੀਆਂ ਤਿੰਨ ਭੈਣਾਂ ਰਾਜਕੁਮਾਰੀ ਸ਼ੋਭਾ, ਸ਼ਾਂਤੀ ਅਤੇ ਸ਼ਾਰਦਾ ਵੀ ਪਹੁੰਚ ਗਈਆਂ। 

ਸ਼ਾਹੀ ਸਿੰਹਾਸਨ ਅੱਗੇ ਖੜ੍ਹੇ ਮਹਾਰਾਜਾ ਬੀਰੇਂਦਰ

ਲਗਭਗ 7 ਵੱਜ ਕੇ 40 ਮਿੰਟ 'ਤੇ ਦੀਪੇਂਦਰ ਦੇ ਚਚੇਰੇ ਭਾਈ ਪਾਰਸ ਆਪਣੀ ਮਾਂ ਰਾਜਕੁਮਾਰੀ ਕੋਮਲ, ਭੈਣ ਪ੍ਰੇਰਣਾ ਅਤੇ ਪਤਨੀ ਹਿਮਾਨੀ ਨਾਲ ਪਹੁੰਚੇ।

ਮਹਾਰਾਜਾ ਬੀਰੇਂਦਰ ਨੂੰ ਆਉਣ ਵਿੱਚ ਥੋੜ੍ਹੀ ਦੇਰ ਹੋ ਗਈ ਕਿਉਂਕਿ ਉਹ ਇੱਕ ਮੈਗ਼ਜ਼ੀਨ ਦੇ ਸੰਪਾਦਕ ਮਾਧਵ ਰਿਮਾਲ ਨੂੰ ਇੰਟਰਵਿਊ ਦੇ ਰਹੇ ਸਨ। 

ਇਸ ਵਿਚਕਾਰ ਮਹਾਰਾਜਾ ਦੀ ਮਾਂ ਆਪਣੀ ਮਰਸਡੀਜ਼ ਵਿੱਚ ਪਹੁੰਚੀ। ਉਨ੍ਹਾਂ ਦੇ ਇੱਕ ਹੱਥ ਵਿੱਚ ਉਨ੍ਹਾਂ ਦਾ ਪਰਸ ਅਤੇ ਦੂਜੇ ਹੱਥ ਵਿੱਚ ਹੱਥ ਨਾਲ ਝੱਲਣ ਵਾਲਾ ਪੱਖਾ ਸੀ। 

ਉਹ ਬਿਲੀਅਰਡਜ਼ ਰੂਮ ਨਾਲ ਲੱਗਦੇ ਇੱਕ ਛੋਟੇ ਜਿਹੇ ਕਮਰੇ ਵਿੱਚ ਸੋਫ਼ੇ 'ਤੇ ਜਾ ਕੇ ਬੈਠ ਗਈ।

ਸਭ ਨੂੰ ਲੱਗਾ ਕਿ ਦੀਪੇਂਦਰ ਕੋਈ ਖੇਡ ਖੇਡ ਰਹੇ ਸਨ

ਕੁਝ ਹੀ ਮਿੰਟਾਂ ਬਾਅਦ ਬਿਲੀਅਰਡਜ਼ ਰੂਮ ਦਾ ਦਰਵਾਜ਼ਾ ਖੁੱਲ੍ਹਿਆ ਅਤੇ ਮਹਾਰਾਜਾ ਬੀਰੇਂਦਰ ਅੰਦਰ ਦਾਖਲ ਹੋਏ। 

ਉਹ ਕਾਰ ਤੋਂ ਆਉਣ ਦੀ ਬਜਾਏ ਆਪਣੇ ਦਫ਼ਤਰ ਤੋਂ ਪੈਦਲ ਚੱਲ ਕੇ ਉੱਥੇ ਪਹੁੰਚੇ ਸਨ। 

ਉਨ੍ਹਾਂ ਦੇ ਏਡੀਸੀ ਸੁੰਦਰ ਪ੍ਰਤਾਪ ਰਾਣਾ ਉਨ੍ਹਾਂ ਨੂੰ ਦਰਵਾਜ਼ੇ ਤੱਕ ਛੱਡ ਕੇ ਚਲੇ ਗਏ ਕਿਉਂਕਿ ਇਹ ਇੱਕ ਨਿੱਜੀ ਪਾਰਟੀ ਸੀ ਅਤੇ ਉੱਥੇ ਬਾਹਰੀ ਲੋਕਾਂ ਨੂੰ ਰੁਕਣ ਦੀ ਆਗਿਆ ਨਹੀਂ ਸੀ। ਉਹ ਸਿੱਧੇ ਆਪਣੀ ਮਾਂ ਕੋਲ ਗਏ।

ਦੀਪੇਂਦਰ ਨੂੰ ਉਨ੍ਹਾਂ ਦੇ ਬੈੱਡਰੂਮ ਵਿੱਚ ਲੈ ਜਾਇਆ ਗਿਆ

ਇਸ ਵਿਚਕਾਰ ਲੋਕਾਂ ਨੇ ਦੇਖਿਆ ਕਿ ਦੀਪੇਂਦਰ ਜਿਵੇਂ ਅਚਾਨਕ ਨਸ਼ੇ ਵਿੱਚ ਆ ਗਏ ਹੋਣ। ਉਨ੍ਹਾਂ ਦੀ ਜ਼ੁਬਾਨ ਲੜਖੜਾਉਣ ਲੱਗੀ ਅਤੇ ਉਨ੍ਹਾਂ ਨੂੰ ਖੜ੍ਹੇ ਹੋਣ ਵਿੱਚ ਦਿੱਕਤ ਹੋਣ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
1 ਜੂਨ, 2001 ਦੀ ਸ਼ਾਮ ਨੇਪਾਲ ਨਰੇਸ਼ ਦੇ ਨਿਵਾਸ ਸਥਾਨ ਨਾਰਾਇਣਹਿਤ ਮਹਿਲ ਦੇ ਤ੍ਰਿਭੁਵਨ ਸਦਨ ਵਿੱਚ ਇੱਕ ਪਾਰਟੀ ਹੋਣ ਵਾਲੀ ਸੀ ਅਤੇ ਇਸ ਦੇ ਮੇਜ਼ਬਾਨ ਸਨ ਯੁਵਰਾਜ ਦੀਪੇਂਦਰ।